钦定古今图书集成/明伦汇编/闺媛典/第040卷 > 赵碧澜二妾
## 钦定古今图书集成/明伦汇编/闺媛典/第040卷 > 赵碧澜二妾

按《辍耕录》：吴兴赵公碧澜，宋宗室也；老而益贫，二妾
方少艾，虑无以安其心，因遣之去，咸弗肯嫁，数献肴
酒，致殷勤焉。公于卒也，覆诸水曰：“慎毋再见！昔吾割
情忍爱以去尔，尔勿我忘，祇搅我心耳！”既而各与其
父母俱至，泣而言曰：“妾家每岁请给，足可养赡；愿执
事终身为尼，以报主恩。”公遂复留之。他日公死，果如
所言。公有寡女，复资育之。四明黄伯成先生玠尝有
诗曰：“感之以诚感必深，应之以真应必捷。真情一合
了勿离，听我长歌《碧澜妾》。碧澜亦是诸王孙，世殊事
异老且贫。少陵尚爱燕玉煖，况是当时真贵人。春衣
典尽春寒峭，二妾朱颜正娇好。忍将罗带拆同心，懊
恨浮生头白早。珠钿翠靥幸仅存，此”时犹及嫁夫君。
十二楼头燕子去，挥手不可留仙裙。去妾相悲两相
约，既去犹烦送肴酌。主君讵忍覆弃之，见此翻令心
绪恶。一心专天天得知，忍著主衣还事谁。遂携衾襆
与俱来，后君死者当为尼。碧澜堂下双溪水，使客往
来岂知此。不愿新懽恋旧恩，千万人中两人耳。